23/05/2019 | Administración LocalMunicipal
Narón
Secretaría
Anuncio de bases específicas para provisión dunha praza de auxiliar administrativo do Pazo da Cultura

Anuncio de bases específicas para provisión dunha praza de auxiliar administrativo Pazo Cultura A Xunta de Goberno Local, en data 16 de maio de 2019 aprobou as seugintes: BASES ESPECÍFICAS PARA A PROVISION DE UNHA PRAZA DE AUXILIAR ADMINISTRATIVO DO PAZO DE CULTURA DO CONCELLO DE NARÓN 1.–Clasificación da praza. –Escala de Administración Xeral. Subescala: Auxiliar. Auxiliar Administrativo.2.–Número de prazas que se convocan. –1.3.–Dotación económica. –As retribucións correspondentes ó grupo C2, nivel 14, segundo os acordos adoptados pola Corporación ó respecto.4.–Sistema de provisión. –Concurso-Oposición libre.5.–Titulación esixida. –Graduado en educación secundaria obrigatoria ou equivalente.6.–Requisitos dos/as aspirantes. –Os que se determinan nas bases xerais. 7.–Dereitos de exame. –17,21 euros.8.–Composición do tribunal. –O tribunal estará composto por: Presidente (titular e suplente).–Un funcionario/a municipal. Vocais (en número de tres).–Funcionarios/as de calesquera administración pública. Secretario (titular e suplente).–Funcionario/a de carreira de calesquera Administración Pública 9.–Contido do proceso selectivo, forma de desenvolvemento e sistema de cualificación. O proceso selectivo constará de duas fases: – Fase de oposición. – Fase de concurso. FASE DE OPOSICIÓN A fase de oposición constará dos seguintes exercicios: PRIMEIRO EXERCICIO. –Consistirá en desenvolver por escrito, nun tempo máximo de 1 hora, un custionario de 20 preguntas curtas, incluídos no temario Anexo a estas bases, elaboradas polo tribunal antes da celebración do exercicio. Este exercicio cualificarase de 0 a 10 puntos, sendo preciso acadar unha puntuación de 5 puntos para superalo. SEGUNDO EXERCICIO. –Consistirá en desenvolver por escrito, no tempo máximo de unha hora, 1 tema de entre os que figuran no programa anexo, a escoller de entre dous extraídos ó chou inmediatamente antes da celebración do exercicio. Este exercicio cualificarase de 0 a 10 puntos, sendo preciso acadar unha puntuación de 5 puntos para superalo. TERCEIRO EXERCICIO. –Consistirá na realización de unha ou varias probas de ordenador utilizando o paquete ofimático Office 2013 profesional, no tempo establecido polo tribunal. Este exercicio cualificarase de 0 a 10 puntos, sendo preciso acadar unha puntuación de 5 puntos, en cada unha das probas, para superalo. A cualificación final deste exercicio, virá determinada pola media aritmética das puntuacións obtidas en cada un dos supostos. CUARTO EXERCICIO. –Galego. Consistirá na traducción dun ou varios textos seleccionado/s polo Tribunal, no tempo máximo de 1 hora. Quen acreditase, estar en posesión do título Celga 4 de galego, estará exento da realización deste exercicio. A cualificación do exercicio será de “apto” ou “non apto”. A puntuación total obterase sumando as obtidas nos tres primeiros exercicios. FASE DE CONCURSO Esta fase terá unha puntuación máxima de 12 puntos. Consistirá na valoración polo tribunal, segundo o seguinte baremo, en función dos méritos que acrediten os/as aspirantes. CUALIFICACIÓN DA FASE DE CONCURSO. –A cualificación da fase de concurso farase pública con respecto a aqueles/as aspirantes que teñan superada a fase de oposición. Os puntos obtidos na fase de concurso sumaranse á puntuación da fase de oposición, sen que poidan ser aplicados para superar os exercicios da última fase citada. Os/as aspirantes disporán dun prazo de 2 días hábiles, contados a partir do seguinte ao da publicación da cualificación da fase de concurso para a presentación de alegacións. A persoa aspirante responsabilizarase da veracidade dos documentos achegados. Estas alegacións, que non terán carácter de recurso, serán admitidas ou denegadas por medio da resolución que aprobe a relación definitiva de aspirantes que superen o concurso-oposición, que será elevada polo correspondente tribunal cualificador á Alcaldía-presidencia, ordenada pola puntuación obtida unha vez sumadas as puntuacións da fase de oposición e da fase de concurso. A puntuación final obterase sumando as da fase de oposición e do concurso. ANEXO Tema 1. A Constitución española de 1978. Estrutura e principios xerais. Os dereitos fundamentais na Constitución. O modelo económico da Constitución española. O Tribunal Constitucional. A reforma da Constitución Tema 2. A organización do Estado na Constitución: organización institucional ou política e organización territorial. A Coroa. As Cortes Xerais: referencia ao Defensor do Pobo e ao Tribunal de Contas. O Poder Xudicial. Tema 3. O Goberno e a Administración. Principios de actuación da Administración pública. A Administración xeral do Estado. As comunidades autónomas: especial referencia aos estatutos de autonomía. A Administración local. A Administración institucional. Tema 4. A organización da Unión Europea. O Consello Europeo, o Consello, o Parlamento Europeo, a Comisión Europea e o Tribunal de Xustiza da Unión Europea. Competencias da UE. Tema 5. O réxime local español: principios constitucionais e regulación xurídica. Relacións entre entes territoriais. A autonomía local. Tema 6. O municipio: concepto e elementos. O termo municipal. A poboación: especial referencia ao empadroamento. A organización. Competencias municipais Tema 7. A provincia. Organización provincial. Competencias. Tema 8. Outras entidades locais. Mancomunidades, comarcas ou outras entidades que agrupen varios municipios. As áreas metropolitanas. As entidades de ámbito territorial inferior ao municipal. Tema 9. Sometemento da Administración á lei e ao dereito. Fontes do dereito administrativo: especial referencia á lei e aos regulamentos. A potestade regulamentaria na esfera local: ordenanzas, regulamentos e bandos; procedemento de elaboración e aprobación e infraccións. Tema 10. A relación xurídico-administrativa. Concepto. Suxeitos: a Administración e o administrado. Capacidade e representación. Dereitos do administrado. Os actos xurídicos do administrado. Tema 11. O acto administrativo: concepto, clases e elementos. Requisitos dos actos administrativos: motivación, notificación e publicación. Eficacia dos actos administrativos. Validez dos actos administrativos. Revisión dos actos administrativos: de oficio e en vía de recurso administrativo. Tema 12. O procedemento administrativo: consideracións xerais. As fases do procedemento administrativo: iniciación, ordenación, instrución e terminación. Dimensión temporal do procedemento. Referencia aos procedementos especiais. Tema 13. Especialidades do procedemento administrativo local. O Rexistro de entrada e saída de documentos. Funcionamento dos órganos colexiados locais; réxime de sesións e acordos. Actas e certificacións de acordos. As resolucións do presidente da Corporación. Tema 14. Formas da acción administrativa, con especial referencia á Administración local. A actividade de Fomento. A actividade de Policía: as licenzas. O servizo público local. A responsabilidade da Administración. Tema 15. Os bens das entidades locais. O dominio público. O seu patrimonio privado. Tema 16. A contratación administrativa na esfera local. Clases de contratos. A selección do contratista. Execución, modificación e suspensión dos contratos. A revisión dos prezos. Invalidez dos contratos. Extinción dos contratos. Tema 17. O persoal ao servizo das entidades locais: concepto e clases. Dereitos, deberes e incompatibilidades. Tema 18. Os orzamentos das entidades locais. Principios, integración e documentos de que constan. Proceso de aprobación do orzamento local. Principios xerais de execución do orzamento. Modificacións orzamentarias: os créditos extraordinarios e os suplementos de crédito, as transferencias de créditos e outras figuras. Liquidación do orzamento. Tema 19. O gasto público local: concepto e réxime legal. Execución dos gastos públicos. Contabilidade e contas. Tema 20. Introdución á comunicación. A comunicación humana. A linguaxe como medio de comunicación. Diferenza entre información e comunicación. Tipos de comunicación: oral e telefónica. A comunicación non verbal. Tema 21. Os servizos de información administrativa. A Administración ao servizo do cidadán. Atención ao público. Acollida e información ao cidadán. Discapacidade. Tema 22. Concepto de documento, rexistro e arquivo. Funcións do rexistro e do arquivo. Clases de arquivo. Especial consideración ao arquivo de xestión. Criterios de ordenación do arquivo. Tema 23. Políticas de igualdade de xénero. A Lei orgánica 3/2007, do 22 de marzo, para a igualdade efectiva de mulleres e homes: obxecto e ámbito da lei. Principio de igualdade e tutela contra a discriminación. Principios das políticas públicas para a igualdade. Tema 24. Lei orgánica 3/2018, do 5 de decembro, de protección de datos personais e garantía dos derechos digitales. Obxecto e réxime xurídico. Principios da protección de datos: Calidade dos datos, dereito de información na recollida de datos, consentimento do afectado, datos especialmente protexidos, deber de segredo. Dereitos dos cidadáns: acceso, rectificación, oposición, cancelación. Ficheiros de titularidade pública: creación, modificación ou supresión. (Calesquera referencia normativa do temario se entende referida ás disposicións legais vixentes na data do exame.)” Narón, 15 de maio de 2019. A alcaldesa Marian Ferreiro Díaz